स्टेट बैंंक के एक वरिष्ठ अधिकारी ने कहा कि व्यवस्था में नकदी की कमी हो रही है और बैंकों के पास दरें बढ़ाने के अलावा बहुत कम विकल्प है, जब धन आकर्षित करने के सभी विकल्प प्रतिस्पर्धा के शिकार हो गए हैं। कर्ज की मांग बढ़ रही है और वित्त वर्ष 2017-18 के अंतिम महीनों में गतिविधियां बढ़ी हैं। 30 जनवरी 2018 को देश के सबसे बड़े बैंक ने घरेलू थोक सावधि जमा पर ब्याज दरोंं में 75 से 140 आधार अंक की बढ़ोतरी की थी। यह बढ़ोतरी व्यवस्था में नकदी की कमी की वजह से की गई। करीब 2 महीने की अवधि में भारी जमा पर स्टेट बैंंक ने दूसरी बार ब्याज दरों में बढ़ोतरी की है। इसके पहले स्टेट बैंक ने नवंबर 2017 में बड़ी सावधि जमा में एक प्रतिशत (100 आधार अंक) की बढ़ोतरी की थी।